  Алексей Арзамасцев Анжелика Тихонова корреспондент Россилэн лымшор но шор улосъёсысьтыз куд-ог аэропортъёсы самолётъёсты лобанэз огдырлы дугдытонэз 20-тӥ южтолэзёзь азьланьтӥзы. Со сярысь Росавиацилэн пресс-службаез ивортӥз. Уретон 20-тӥ южтолэзьысь 3 час 45 минутозь (Москваысь дыръя) кужымаз луоз. Самолётъёс Анапае, Белгородэ, Брянске, Воронеже, Геленджике, Краснодаре, Курске, Липецке, Ростов-на-Дону каре, Симферополе но Элистае уз лобалэ. Россиысь авиакомпаниослы калыкез нуон-ваёнэз Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса радъяны ӵекто. Верам аэропортъёс дышем радлыкъя ужало. Кунысь мукет аэропортъёс, калыккуспоосыз но, дышем радлыкъя ужалозы. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, азьвыл Россиысь лымшор но шор улосъёсысь аэропортъёсы лобанэз огдырлы сюбегатонэз 14-тӥ южтолэзёзь юнматӥзы вал. Нялтас вераса, 9-тӥ южтолэзьысен Азербайджанэ, Армение, Казахстанэ, Киргизие, Таджикистанэ, Туркменистанэ, Узбекистанэ но Иранэ самолётъёсты лэзизы. Та дырозь коронавирус инфекциен сэрен кутэм сюбегатонъёс вал.  Тегъёс: самолёт Удмуртия Россия Мерлык  